****

**Melding om fisket uke 28/2020**

Rapporten skrevet mandag 13.07.2020 av Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. mill kroner.

Generelt

Omsetningsdata i denne rapporten skriver seg først og fremst fra uke 28 i 2020 (6. - 12. juli 2020).

Ukeomsetning lavere enn 100 mill kroner vitner om sommermodus og generelt liten aktivitet. I uke 28 gjaldt det spesielt for omsetningen av fryst råstoff, mens ferskomsetningen faktisk tok seg noe opp sammenlignet med uka før da været midtveis ga reduserte landinger. Omsetningen av kongekrabbe og taskekrabbe er økende, og brukbar takt i kystreke- og seinotfisket der deltakelsen riktignok er laber.

Råfisklagets omsetning i uke 28 ble på 89,0 mill kroner (foreløpig tall). Det er første gang siden første uka av året at ukeomsetningen er under 100 mill kroner. Av totalen i uke 28 utgjorde leveranser fra utenlandske båter 4,6 mill kroner. Her var det levert fryst fisk, i hovedsak torsk, fra 2 russiske fartøy, en tråler og en autolinebåt, og litt reke fra et estlandskregistrert fartøy. Omsetningen for norske båter utgjorde 84,4 mill kroner, fordelt med 53,1 mill kroner etter leveranser av ferskt råstoff og 31,0 mill kroner av fryst.

Til sammenligning hadde vi i uke 28 i fjor ei omsetning på 197,6 mill.kroner. Av det var 44,4 mill kroner etter landinger fra utenlandske båter. Omsetningen for norske båter utgjorde 153,2 mill. kroner, hvorav 62,9 mill kroner kom etter landinger av ferskt råstoff, og 90,4 var fra fryst råstoff.

Råfisklagets omsetning pr uke 28 har nådd 9,166 milliarder kroner, og vi ligger dermed noen få millioner på etterskudd sammenlignet med samme tid i 2019. For utenlandske fangster er det reduksjon på 152 mill kroner. For norske båter har omsetningen økt med 140 mill.kroner. Her er fryst råstoff redusert med 13 mill kroner til 2.429 mill kroner. For fersklevert råstoff er omsetningen økt med 154 mill kroner, til 4.993 mill kroner i år. Leveransene av fersk torsk er 3.670 tonn lavere (- 2 %) enn til samme tid i fjor. 170.680 tonn er omsatt pr uke 28 i år, mot 174.350 tonn til samme tid i fjor, men verdien er likevel økt med 260 mill kroner, fra 3.700 til 3.960 mill kroner (+ 7 %).

**Tabell 1: Totalomsetning fordelt på norske og utenlandske leveranser**

|  |  |
| --- | --- |
|  | Millioner kroner |
| **Pr uke 28/2020** | **Pr uke 28/2019** |
| Norske fartøyUtenlandske fartøy | 7.4241.743 | 7.2841.895 |
| **Totalsum** | **9.166** | **9.179** |

Råfisklagets omsetning for norske båter i uke 28 i år framgår av tabell 2, med fordeling på fersk/fryst råstoff, og pr fiskeslag. Omsetningen av fryst råstoff som i uke 26 og uke 27 lå på ca 120 mill kroner pr uke, falt til 31 mill kroner (foreløpig tall) i uke 28. 800 tonn torsk og 640 tonn hyse stod for henholdsvis 16,5 og 8,8 mill kroner. Dette var i hovedsak lagervare landet tidligere uker. Landingene av fryst råstoff til nøytrale fryselager var også beskjeden i uke 28. Det meste dreide seg om reke, med 2 leveranser på totalt 640 tonn, og 2 leveranser med i hovedsak snabeluer der kvantumet totalt utgjorde 560 tonn. Beskjedne leveranser av fryst torsk og hyse i uke 28.

Labert på frystomsetningen altså, men bedring på det meste av ferskomsetninga sammenlignet med uka før.

Ferskomsetningen av torsk i uke 28 var på 660 tonn til verdi 14,0 mill kroner, som var litt opp fra uka før. Herav var 130 tonn levendetorsk som er mellomlagret i merd før omsetning. Av det som var fisket i uke 28, 530 tonn, var 230 tonn tatt på trål, 130 tonn på snurrevad og 130 tonn på line/autoline. 530 av de 660 tonnene var omsatt til kjøpere i Øst-Finnmark.

Omsetningen av fersk hyse tok seg også litt opp fra uka før, men endte likevel lavt, i underkant av 300 tonn til verdi 3,1 mill kroner. 190 tonn var tatt på line/autoline og 100 tonn på snurrevad. Linekvantumet var i hovedsak levert i Berlevåg, mens 80 tonn av snurrevadhysa var levert i Lofoten. Lav deltakelse både i line- og snurrevadfisket.

Av ferskleveransene er det seien som gjør mest av seg kvantumsmessig. Kvantumet var opp fra 1.500 tonn uka før til 2.040 tonn i uke 28, til verdi 11,4 mill kroner. Her var 1.720 tonn tatt på not, 190 tonn på snurrevad og 70 tonn på juksa. Notkvantumet var fordelt med 840 tonn levert i Vest-Finnmark, 870 tonn i Troms og 12 tonn i Vesterålen. Sistnevnte var tatt i et kast etter makrell, men der utbyttet var stor fin sei. Leveransene av notsei i Vest-Finnmark og Troms er i hovedsak fisket på Taran utenfor Vannøya, og består av sei som er mindre på størrelse. Det var 10 seinotbåter med leveranser til 4 kjøpere i Vest-Finnmark, 2 kjøpere i Troms og en i Vesterålen. Snurrevadseien var i hovedsak levert i Båtsfjord av 2 båter og av en båt med leveranser til Tufjord. Juksafisket etter sei var langt mer spredt, med størst kvantum levert Lofoten/Salten og Helgeland.

Omsetningen av kystreker økte fra 28 tonn/2,7 mill kroner i uke 27 til 35 tonn/3,6 mill kroner i uke 28. Av totalen var 32 tonn koktreke og resterende råreker til pilling. Det var 30 båter som stod for disse leveransene. 17 tonn var fisket på Varanger, 15 tonn på Kvænangen, Ullsfjord og Lyngen, og resterende i hovedsak på Helgeland.

Også omsetningen av kongekrabbe økte sammenlignet med uka før og nådde 63 tonn/12,0 mill kroner. Av det var 50 tonn fisket i det regulerte området der 93 båter deltok med leveranser. 13 tonn var dermed fisket i frifisket der 27 båter hadde leveranser. 16 tonn fisket på Varanger, 10 tonn utenfor Berlevåg/Båtsfjord og Tana, 5 tonn på Laksefjorden, 18 tonn på Porsanger, 7 tonn ved Magerøya og 5 tonn ved Fruholmen.

Omsetningen av taskekrabbe er i positiv utvikling og nådde 110 tonn til verdi 1,3 mill kroner, opp fra 90 tonn de to foregående ukene. Her var det leveranser fra vel 70 båter, med 50 tonn levert på hver av Helgeland og Sør-Trøndelag.

**Tabell 2. Omsetning for norske båter uke 28/2020, fordelt fersk/fryst og pr fiskeslag/art**



Fisket fordelt på fiskevær i Råfisklagets distrikt i uke 28 med fokus på torsk, hyse og sei, framgår av tabellene nedenfor. Oversikten viser største enkeltfangst i rund vekt per sted for de ulike redskapene og antall båter per redskap per sted:

**Øst-Finnmark**
Fra omsetninga i uke 28 har vi følgende oversikt:



**Vest-Finnmark**
Fra omsetninga i uke 28 har vi følgende oversikt:



**Troms**
Fra omsetninga i uke 28 har vi følgende oversikt:



**Vesterålen**
Fra omsetninga i uke 28 har vi følgende oversikt:



**Lofoten/Salten**
Fra omsetninga i uke 28 har vi følgende oversikt:



**Helgeland-Nordmøre**
Fra omsetninga i uke 28 har vi følgende oversikt:



**Gjennomsnittspriser**

**Tabell 3. Minstepriser, kvantum og gjennomsnittspriser for fersk fisk, norske båter uke 28/2020, fordelt per fiskeslag, tilstand og størrelse.**





